**ОТЧЕТ**

**ЗА ДЕЙНОСТТА НА ИНСПЕКТОРАТА**

**В МИНИСТЕРСТВОТО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА ПРЕЗ 2018г.**

**(Резюме)**

Съгласно утвърдения от министъра на транспорта, информационните технологии и съобщенията Годишен план за дейността на Инспектората в Министерството на транспорта, информационните технологии и съобщенията за периода 01 януари – 31 декември 2018 г. са поставени следните годишни цели: постигане на законосъобразно и правилно функциониране на администрацията, чрез отстраняване на констатираните слабости и нарушения, въз основа на изпълнение на предложени мерки и предложения; анализиране на ефективността на администрацията и постигане на по-висока ефективност и подобряване на дейността на дейността на администрацията, чрез формулиране на предложения/мерки за подобряване работата и отстраняване на констатираните слабости и нарушения, извършване на контрол и проверки по Закона за противодействие на корупцията и за отнемане на незаконно придобитото имущество, пълно и точно изясняване на проверяваните сигнали, както и предлагане на мерки за отстраняване на допуснатите нарушения; осигуряване на адекватни механизми за превенция, противодействие и разкриване на корупционни практики в Министерство на транспорта, информационните технологии и съобщенията и във второстепенните разпоредители с бюджет към министъра, извършване на оценка на корупционния риск; осигуряване на необходимите професионални знания и умения на инспекторите, чрез повишаване на квалификацията, както и подобряване на взаимодействието с други контролни органи, организации и звена.

За периода от 01.01.2018 г. до 31.12.2018 г. Инспекторатът в Министерство на транспорта, информационните технологии и съобщенията е извършил общо 21 бр. проверки, възложени със заповед на министъра на транспорта, информационните технологии и съобщенията.

През 2018 г. от Инспектората в Министерство на транспорта, информационните технологии и съобщенията са извършени 14 бр. планови проверки, възложени със заповед на министъра на транспорта, информационните технологии и съобщенията, което представлява 100% от включените проверки в Годишния план за дейността на Инспектората за 2018 година, утвърден от министъра на транспорта, информационните технологии и съобщенията на 11.12.17 г., изменен и допълнен на 17.05.2018 г. и на 06.11.2018 г.

Извършени са 4 броя комплексни проверки на цялостната дейност на административни звена в Министерство на транспорта, информационните технологии и съобщенията и на отдел “Психологически подбор“ в Изпълнителна агенция „Автомобилна администрация“.

През отчетния период са извършени 10 бр. тематични проверки в Министерство на транспорта, информационните технологии и съобщенията и Изпълнителна агенция „Автомобилна администрация“, Главна дирекция „Гражданска въздухоплавателна администрация“, Изпълнителна агенция „Проучване и поддържане на река Дунав“, 2 бр. проверки за подаване на декларации за имотно състояние по чл.29, ал.2 от ЗДСл/чл.107а,ал.4 от КТ и Закона за предотвратяване и установяване на конфликт на интереси, 1 бр. проверка за спазването на сроковете по Закона за управление на средствата от Европейските структурни и инвестиционни фондове при предоставянето на безвъзмездна финансова помощ по проекти по Оперативна програма “Транспорт и транспортна инфраструктура“ и 1 бр. проверка относно изпълнението на дадените препоръки/предложения от Инспектората при извършени проверки в съответните административни структури за предходната година.

Налице е пълно изпълнение на планираните задачи и поставените цели на Инспектората през 2018 г.

През отчетния период Инспекторатът е извършил 7 бр. извънпланови проверки, възложени със заповед на министъра на транспорта, информационните технологии и съобщенията, като 6 бр. от извънплановите проверки са извършени по постъпили сигнали в Министерство на транспорта, информационните технологии и съобщенията и 1 бр. проверка, извършена по разпореждане на прокуратурата.

През 2018 г. в Инспектората са постъпили/насочени общо 38 броя сигнали на граждани и организации срещу неправилни/незаконосъобразни действия/бездействия на служителите от администрациите, като от тях 12 броя сигнали са препратени по компетентност на основание чл. 112 от Административнопроцесуалния кодекс, 5 броя сигнали са приключени на основание чл. 124, ал. 1 от Административнопроцесуалния кодекс, 6 броя анонимни сигнали са приключени на основание чл. 111, ал. 4 от Административнопроцесуалния кодекс, по 12 броя сигнали са разпоредени 6 броя извънпланови проверки със заповед на министъра на транспорта, информационните технологии и съобщенията - 1 брой проверка в ГД ГВА, 5 броя проверки в ИААА., 3 бр. сигнали са приключени като неоснователни след проведено предварително проучване на основание чл. 32, ал. 5 от Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи.

Най–често срещаните нарушения и пропуски, установени от Инспектората в хода на извършените проверки, извършени по постъпили сигнали по Административнопроцесуалния кодекс или планови проверки са неправилни/незаконосъобразни действия/бездействия на служители от администрацията; непредоставяне на качествени административни услуги на гражданите, неспазване на сроковете за предоставяне или отказ за извършването на услуги; нарушения, свързани с неспазване на вътрешноведомствени документи; нарушения при прилагането на нормативната уредба, отнасяща се назначаването и преназначаването на служители по служебни и трудови правоотношения, кариерното им развитие, оценка на трудовото им изпълнение, административния процес и др.

В резултат на извършените проверки от Инспектората са дадени предложения и препоръки с конкретни срокове за отстраняване на констатираните пропуски и нарушения.

Общият брой на дадените препоръки/предложения въз основа на извършените планови и извънпланови проверки от Инспектората през 2018 г. е 58 броя.

Причините за допуснатите нарушения накратко са следните: неизпълнение и/или забава при изпълнението на служебните задължения, непознаване на нормативната уредба, незаинтересованост, липса на вътрешни актове, както и не актуализирането им, липса или занижен контрол, ненавременна комуникация и координация между отговорни дирекции по конкретен случай, непълноти, противоречиви норми в нормативната уредба и вътрешните актове и др.

През отчетния период Инспекторатът в Министерство на транспорта, информационните технологии и съобщенията е инициирал 27 бр. промени във вътрешноведомствените актове на проверяваните административни структури и промени в нормативни актове.

През 2018 г. бе утвърден от министъра на транспорта, информационните технологии и съобщенията Антикорупционен план 2018 г. за изпълнение на Националната стратегия за превенция и противодействие на корупцията в Република България 2015 г. – 2020 г. от Министерството на транспорта, информационните технологии и съобщенията и второстепенните разпоредители с бюджет към министъра на транспорта, информационните технологии и съобщенията, във връзка с изпълнение на мярка 5.8. от Плана за изпълнение на мерките по Националната стратегия за превенция и противодействие на корупцията в Република България 2015 – 2020г.

За изпълнението на Антикорупционния план от Министерството на транспорта, информационните технологии и съобщенията и второстепенните разпоредители с бюджет към министъра на транспорта, информационните технологии и съобщенията са изготвени от Инспектората шестмесечен и годишен отчет до министъра на транспорта, информационните технологии и съобщенията.